ઓટો: હાઈ બેઝ ઇફેક્ટ અને ઉત્સવોની સીઝનમાં ફેરફાર થયો હોવા છતાં ઓટો ક્ષેત્રને બીજા ક્વાર્ટરમાં બીજાં કેટલાંક પરિબળોની અસર થશે. દેશના કેટલાક ભાગો અપૂરતો વરસાદ અને બંગાળમાં ટુ વ્હીલરના માલિકને ડ્રાઇવિંગ લાઇસન્સ સાથે જોડવાનો નિર્ણય આ સેક્ટરને અસર કરશે, એમ ICICI ડાયરેક્ટના રિસર્ચ વડા પંકજ પાંડે જણાવે છે. આગામી ક્વાર્ટરમાં ઓટો સેગમેન્ટે સમસ્યાનો સામનો કરવો પડશે, કારણ કે આ ઓટો વેચાણ માટે મોટા ભાગે NBFCs લોન આપે છે અને NBFCs હાલમાં નરમાઈનો સામનો કરી રહી છે. સિમેન્ટ: સિમેન્ટ ક્ષેત્રમાં આવક વૃદ્ધિદર અંગેનો અંદાજ તેમના નફાવૃદ્ધિદર કરતાં ઊંચો છે, કારણ કે મોટા ભાગની કંપનીઓ વોલ્યુમ અને બજારહિસ્સામાં વધારો કરવાના પ્રયાસ કરી રહી છે. ઈંધણના ખર્ચમાં મોટો વધારો આ ક્ષેત્રના માર્જિનને અસર કરતું બીજું મોટું પરિબળ છે. રિયલ એસ્ટેટ: રિયલ એસ્ટેટ ક્ષેત્ર સમસ્યામાંથી બહાર આવી રહ્યું છે, પરંતુ NBFCsમાં નરમાઈને કારણે ફંડિંગને અસર થવાની ધારણા છે. વોરા જણાવે છે કે, “NBFCsના ધિરાણને કારણે આ ક્ષેત્રમાં વૃદ્ધિ જોવા મળે છે, પરંતુ NBFCsના લોન ગ્રોથમાં નરમાઈથી આ ક્ષેત્રની માગને અસર થઈ શકે છે.